**ЧЕТВЪРТИ НАЦИОНАЛЕН УЧЕНИЧЕСКИ КОНКУРС**

**„ВРЕМЕНА И БУДИТЕЛИ”**

Национален музей на образованието в партньорство с Регионално управление на образованието – Габрово, обявява **Четвърти национален ученически конкурс „Времена и будители”,** посветен на:

**145 години от Освобождението на България;**

**120 години от Илинденско-Преображенското въстание;**

**115 години от Независимостта на България;**

**110 години от Балканските войни**.

# I. ЦЕЛИ:

Да насочи вниманието на учениците към историческата памет за просветни дейци, участвали в борбите за национално освобождение и независимост.

Да стимулира интерес у младите хора да изследват личности и събития от българската история, които предизвикват национална гордост.

Да даде възможност за творческа изява на учениците.

# II. РЕГЛАМЕНТ:

Участници в конкурса са ученици от V до XII клас от всички български училища в страната и чужбина. Конкурсът включва две категории:

* Изработване на постер със снимки, документи, рисунки и др. **на картон във формат 50/70 см** за  **ученици от V до VII клас.**
* Създаване на мултимедийна презентация на **Power Point** с времетраене **до 10 мин. за ученици от VIII до XII клас.**

Постерите и презентациите трябва да включват информация за просветни дейци свързани с борбите за национално освобождение и независимост.

# III. КРИТЕРИИ ЗА ОЦЕНКА:

1.Тематична обвързаност;

2.Пълнота на представянето;

3.Художествено оформление;

4.Творчески подход;

5.Дигитални умения за създаване на презентация.

# IV. НАГРАДИ:

Жури определя ПЪРВО, ВТОРО и ТРЕТО място в съответната категории.

Организаторите на конкурса обявяват резултатите **на 1 ноември 2023 г.** на сайта на музея: www.nmogabrovo.com

# V. СРОК ЗА ПРЕДСТАВЯНЕ:

**Краен срок за представяне - 30 юни 2023 г.**

Постерите и презентациите се изпращат по пощата с обратна разписка или по куриер, за сметка на изпращача, във вид, който не нарушава целостта им.

Всяка творба трябва да бъде придружена с данни на участника (трите имена, училище, клас, телефон, електронна поща и адрес).

# Адрес за изпращане:

ЗА ЧЕТВЪРТИ НАЦИОНАЛЕН КОНКУРС „ВРЕМЕНА И БУДИТЕЛИ” - 2023 г.

Национален музей на образованието – Габрово

ул. „Априловска” № 15, пк. 62

Габрово 5300

За допълнителна информация и въпроси: [nmopr@abv.bg,](mailto:nmopr@abv.bg) тел. 066/ 806 461